इस वर्ष प्रयागराज में कुंभ मेला है, कुम्भ में धर्म संसद का आयोजन 31 जनवरी और 1 फरवरी 2019 को होगा, तत्पश्चात देश में लोकसभा के चुनाव होने वाले हैं. मंदिर निर्माण के लिए भारत सरकार द्वारा कानून बनाया जाएगा या कानून बनाकर मंदिर का निर्माण करेंगे ये बात सदैव कही गयी थी. यद्यपि रामजन्मभूमि का विषय न्यायालय का नहीं है अपितु विशुद्ध आस्था का विषय है, फिर भी उच्च न्यायालय से अपने पक्ष में निर्णय मिलने के पश्चात मामला उच्चतम न्यायालय में है. ऐसा आभास था कि सितम्बर 2018 तक निर्णय आ जायेगा तथा मंदिर निर्माण का मार्ग प्रशस्त हो जाएगा पर ये अब संभव नहीं है.